Marius Leskauskas

Marius Leskauskas – muzikantas, prodiuseris, kompozitorius bei aranžuotojas.

 Biografija 
Marius Leskauskas kilęs iš Klaipėdos, tačiau jau ilgą laiką gyvenantis ir dirbantis Vilniuje. Mokėsi Klaipėdos Eduardo Balsio menų gimnazijoje. Dvejus metus studijavęs chorinį dirigavimą Lietuvos Muzikos ir Teatro akademijoje šias studijas iškeitė į džiazo fortepijono specialybę doc. Artūro Anusausko klasėje. Baigęs mokslus aktyviai dirba muzikiniame pasaulyje. Kaip muzikantas ir prodiuseris bendradarbiauja su tokiais atlikėjais kaip Mantas, Sasha Son (Dima Šavrovas), yra nuolatinis Jurgos Šeduikytės grupės narys. Taip pat dirba su tokiomis grupėmis ir projektais kaip Saulės kliošas, TWNKL, Skamp ir kt. Yra vienas iš grupės Magic Mushrooms įkūrėjų. Dirba su viena iš žinomiausių ir didžiausią auditoriją surenkančių grupių Lietuvoje - SEL. Be to, Mariaus aranžuota ir kurta muzika skamba teatro scenoje:
 Valstybiniame Vilniaus Mažajame teatre – Viliaus Malinausko spektaklis Viskas gerai (angl. Frankie Is Ok, Peggy Is Fine And The House Is Cool) pagal čekų režisieriaus ir dramaturgo Martino Čičvako pjesę;
 Kauno valstybiniame dramos teatre – Viliaus Malinausko spektaklis Bjaurusis pagal Mariaus von Mayenburgo pjesę.

Kategorija:Lietuvos kompozitoriai
Kategorija:Lietuvos prodiuseriai